Ибраһим Бекмаханов

Ибраһим Бекмаханов (22.06.1951 жыл-19.02.2021 жыл) — жырау, ақын, ағартушы. Жазушылар және Журналистер Одақтарының мүшесі, ҚР Ақпарат саласының үздігі.

Өмірбаяны
Ибраһим Бекмаханов- 22 маусымда 1951 жылы Қызылорда облысы, Қармақшы ауданы, Ақтөбе ауылында дүниеге келген ақын. 

Онжылдықты 1968 жылы бітірген. Еңбек жолын туған аулында киномеханик болудан бастаған. Әскерден кейін,С.М.Киров атындағы Қазақ мемлекеттік университетінде оқып, журналист маман атанады.1981 жылы ҚазМУ-дің журналистика факультетін тамамдаған.

Баспасөзде 1974 жылдан еңбек етеді. 1974-1979 жылдары Қармақшы аудандық «Коммунизм шамшырағы» (қазіргі «Қармақшы таңы») газетінде корректор, тілші, аға тілші, 1979-1984 жылдар аралығында Қармақшы аудандық атқару комитеті ұйымдастыру бөлімінің меңгерушісі, аупарткомда нұсқаушы болған. Қазақстан Жазушылар және Журналистер одақтарының мүшесі.

 Жұмыс баспалдағы 
Еңбек жолын 1968 жылы аудан орталығындағы N26 қазақ орта мектебін аяқтаған соң Чапаев атындағы колхозда (қазір «Ақтөбе» ұжымшары) колхозшы болудан бастаған. 1969—1970 жылдары киномеханик болған. 1973 жылы шоферлық курста оқып, 1974 жылы Қармақшы аудандық мәдениет бөлімінде шофер-механик болып жұмыс істейді. 1974 жылы Қармақшы аудандық «Коммунизм шамшырағы» газетінде корректор, радиохабарын ұйымдастырушы, аға тілші, 1979—1984 жылдары Қармақшы аудандық атқару комитетінде ұйымдастыру бөлімінің меңгерушісі, парткомның нұсқаушысы болып жұмыс істеген. 1984—1988 жылдар аралығында Торғай облыстық «Торғай таңы» газетінде тілші, аға тілші, 1988 жылы Жезқазған облыстық «Сарыарқа» газетінде тілші, мәдениет, ауылшаруашылы-ғы бөлімдерінің меңгерушісі болып қызмет атқарған. [1984-1999]] жылдар аралығында Торғай, Жезқазған облыстық газеттерінде тілші, аға тілші, бөлім меңгерушісі, 1997-2010 ж.ж. Қарағанды облыстық «Орталық Қазақстан», республикалық «Азия-Транзит» газеттерінің Жезқазған өңіріндегі меншікті тілшісі, қалалық «Наз» газетінің редакторы, аймақтық «Сарыарқа» газеті бас рдакторының орынбасары-жауапты хатшысы қызметін атқарған. Осы тұста газет жұмысынан қол үзбей, С.Қожамқұлов атындағы Жезқазған музыкалық драма театры әдебиет бөлімінің меңгерушісі болып 14 жыл қызмет жасаған. 2010-2011 ж.ж. Қарағанды облыстық «Орталық Қазақстан» газетінің экономика және өнеркәсіп бөлімінің меңгерушісі, редакция алқасының мүшесі болды. 2011 жылдан «Қазақ газеттері» ЖШС-нің «Экономика» газетінің бөлім редакторы болып істеген. 2020жылға дейін «Жеті жұрттың» тілшісі болған.

Шығармалары
Ибрагим Бекмаханұлы – атақты жырау, Сыр сүлейі Тұрымбет Салқынбаевтың туған немересі. Ол атасының әдеби мұраларын жинақтап, 1993 жылы оның 125 жылдық мерейтойына орай «Талайды таңырқатқан жырау едім» (Алматы, 1993, «Газет» баспасы), 2008 жылы 140 жылдығына «Атандым жас күнімнен бала жырау» (Қызылорда, 2008, «Полиграфия» Баспа үй), 2018 жылы 150 жылдығына «Жүйрігі едім халықтың» (Алматы, 2018, «Арна» баспасы) атты кітаптарын жарыққа шығарды.

Белгілі қаламгердің «Шапағат», «Сағымсары», «Сыр мен Арқа саздары», «Жарық сәуле», «Жүрегімнің шуағы», «Қасиетті мекен», «Жүректегі ырғақтар», «Сырдария-Ұлытау» атты поэзиялық, және «Сыр мен Қырдың перзенті», «Дария көңіл, тау мүсін», «Дария-ғұмыр», «Шалғайдағы емес, маңдайдағы театр», «Қарсақбайлық қайсар ұл», «Бекзат болмыс», «Кенжалы би» атты прозалық және көркем-публицистикалық «Жалмауызға да жан керек» атты сатиралық кітаптары жарық көрген.

 Жетістіктері 
Қаламгердің бірнеше ұжымдық кітаптарға өлеңдері енген. 1993 жылы Қазақстан Республикасы Жазушылар одағы жанындағы «Аққұс» шығармашылық бірле стігінен «Шапағат» атты тұңғыш өлеңдер жинағы жарық көрген. Сыр бойының атақты жырауы Тұлымбет Салқынбаевтың «Талайды таңырқатқан жырау едім» атты жинағын (1992) шығарған.Қазақстан жазушылары: Анықтамалық/Құрастырушы: Қамшыгер Саят, Жұмашева Қайырниса - Алматы: «Аң арыс» баспасы, 2009 жыл
Ибрагим Бекмаханұлы – Республикалық ақындар Мүшәйрасының бірнеше дүркін жүлдегері. Журналистикадағы жемісті еңбегі үшін «Қазастан Республикасы Ақпарат саласының үздігі» төсбелгісі және Қазақстан Журналистер Одағының Құрмет грамотасымен марапаталған.

 Дереккөздер 

Санат:22 маусымда туғандар
Санат:1951 жылы туғандар
Санат:Қармақшы ауданында туғандар
Санат:Әл-Фараби атындағы Қазақ ұлттық университеті түлектері
Санат:Қазақстан журналистері
Санат:Қазақстан ақындары